ระเบียบเทศบาลตำบลบ้านกลางระเบียบเทศบาลตำบลบ้านกลางว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองพ.ศ.๒๕๕๒ โดยที่เป็นการสมควรตราระเบียบเทศบาลตำบลบ้านกลางว่าด้วยการปฏิบัติของพนักงานเจ้าหน้าที่ ตามกฎหมายรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๕๒ เพื่อเป็นแนวทางการปฏิบัติหน้าที่ของพนักงานเจ้าหน้าที่ในการดำเนินการตามพระราชบัญญัติดังกล่าวอาศัยอำนาจตามความในมาตรา ๔๘ เตรสแห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดย (ฉบับที่ ๑๒) พ.ศ. ๒๕๔๖ประกอบกับมาตรา ๔๔ และมาตรา ๔๕แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ เทศบาลตำบลบ้านกลาง จึงวางระเบียบในการกำหนดกฎเกณฑ์ ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลบ้านกลางว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยรักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๕๒ข้อ ๒[๑]ระเบียบนี้ให้ใช้บังคับในเขตเทศบาลตำบลบ้านกลางตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับคำสั่งหรือประกาศอื่นใด ซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้เจ้าพนักงานท้องถิ่น หมายความว่านายกเทศมนตรีตำบลบ้านกลางพนักงานเจ้าหน้าที่ หมายความว่า(๑) ปลัดเทศบาลตำบลบ้านกลาง(๒) รองปลัดเทศบาลตำบลบ้านกลาง(๓) ผู้ซึ่งเจ้าพนักงานท้องถิ่นแต่งตั้งข้อ ๕ให้นายกเทศมนตรีตำบลบ้านกลางรักษาการตามระเบียบนี้และมีอำนาจออกประกาศ คำสั่ง หรือข้อกำหนดหลักเกณฑ์ วิธีการปฏิบัติและมีอำนาจวินิจฉัยตีความเพื่อให้เป็นไปตามระเบียบนี้หมวด๑อำนาจหน้าที่ของเจ้าพนักงานท้องถิ่นและพนักงานเจ้าหน้าที่ ข้อ ๖นอกจากอำนาจหน้าที่ที่ได้บัญญัติไว้ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ให้เจ้าพนักงานท้องถิ่นหรือพนักงานเจ้าหน้าที่มีอำนาจหน้าที่ดังต่อไปนี้(๑)โฆษณาให้ประชาชนได้ทราบถึงหน้าที่ที่จะต้องปฏิบัติตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕(๒)สอดส่องและกวดขันไม่ให้มีการฝ่าฝืนพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ โดยเคร่งครัด(๓)ตักเตือนผู้กระทำผิดหรือสั่งให้ผู้กระทำผิดแก้ไข หรือขจัดความสกปรกหรือความไม่เป็นระเบียบหรือความไม่เรียบร้อยให้หมดไป(๔) จับกุมผู้กระทำผิดซึ่งไม่เชื่อฟังคำตักเตือนและดำเนินคดีตามกฎหมายข้อ ๗เมื่อมีความผิดตามพระราชบัญญัตินี้เกิดขึ้นในเขตเทศบาลและพนักงานเจ้าหน้าที่ไม่อาจทราบตัวผู้กระทำผิด ให้พนักงานเจ้าหน้าที่ทุกคน ร่วมกันขจัดหรือแก้ไขไม่ให้สิ่งที่ผิดกฎหมายปรากฏอยู่ในที่สาธารณะหรือสถานสาธารณะอีกต่อไปข้อ ๘ภายใต้มาตรา ๑๐ วรรคสองแห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ การขออนุญาต การอนุญาต การกำหนดอัตราค่าธรรมเนียมและการงดเว้นค่าธรรมเนียมในการขออนุญาตเพื่อกระทำการโฆษณาด้วยการ ปิด ทิ้งหรือโปรยแผ่นประกาศหรือใบปลิวในที่สาธารณะให้เป็นไปตามหลักเกณฑ์ที่กำหนดในกฎกระทรวงการขออนุญาตให้ยื่นคำร้องก่อนกระทำการโฆษณาไม่น้อยกว่า๗ วัน เมื่อได้รับการอนุญาตจากเจ้าพนักงานท้องถิ่นจะต้องกระทำการโฆษณาให้เป็นไปตามแผนผังแสดงเขตที่ได้รับอนุญาตข้อ ๙การอนุญาตตามข้อ ๘อายุของใบอนุญาตให้เป็นไปตามหลักเกณฑ์ ดังนี้(๑) การโฆษณาที่เป็นการค้า ครั้งละ ๖๐ วันต่อหนึ่งใบอนุญาต(๒) การโฆษณาที่ไม่เป็นการค้า ครั้งละ ๓๐ วันต่อหนึ่งใบอนุญาตข้อ ๑๐ภายใต้มาตรา ๓๙แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ ผู้ใดประสงค์จะขอใช้ที่สาธารณะเป็นการชั่วคราว ในการติดตั้ง ตากวางหรือแขวนสิ่งใด ๆให้ยื่นคำร้องตามแบบที่เจ้าพนักงานท้องถิ่นหรือพนักงานเจ้าหน้าที่กำหนดพร้อมแนบแผนผังของที่สาธารณะที่ต้องการการขออนุญาตให้ยื่นคำร้องก่อนการเข้าใช้ที่สาธารณะไม่น้อยกว่า๗ วัน เมื่อได้รับการอนุญาตจากเจ้าพนักงานท้องถิ่น จึงจะติดตั้ง ตากวางหรือแขวนสิ่งใด ๆ ในที่สาธารณะตามแผนผังแสดงเขตที่ได้รับอนุญาตได้การจะอนุญาตหรือไม่ให้เป็นอำนาจของเจ้าพนักงานท้องถิ่นและคำสั่งนั้นให้ถือเป็นเด็ดขาดข้อ ๑๑ให้เจ้าพนักงานท้องถิ่นหาอุปกรณ์และอำนวยความสะดวกให้แก่พนักงานเจ้าหน้าที่ในการปฏิบัติการให้เป็นไปตามกฎหมายและระเบียบนี้หรือกฎหมายและระเบียบอื่นที่เกี่ยวข้องข้อ ๑๒ในการปฏิบัติหน้าที่ให้เจ้าพนักงานท้องถิ่นและพนักงานเจ้าหน้าที่แสดงบัตรประจำตัวเมื่อบุคคลที่เกี่ยวข้องร้องขอบัตรประจำตัวเจ้าพนักงานท้องถิ่นและพนักงานเจ้าหน้าที่ให้เป็นไปตามที่รัฐมนตรีว่าการกระทรวงมหาดไทยกำหนดหมวด๒การดำเนินคดีกับผู้กระทำผิด ข้อ ๑๓ในกรณีที่เจ้าพนักงานท้องถิ่นหรือพนักงานเจ้าหน้าที่พบเห็นหรือได้รับแจ้งว่ามีผู้กระทำการฝ่าฝืนตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ นี้ ให้เจ้าพนักงานท้องถิ่นหรือพนักงานเจ้าหน้าที่ว่ากล่าวตักเตือนหรือสั่งให้ผู้กระทำผิดแก้ไข หรือขจัดความสกปรก หรือความไม่เป็นระเบียบหรือความไม่เรียบร้อยให้หมดไปโดยมีหนังสือหรือบันทึกแจ้งหรือบอกกล่าวด้วยวาจาให้ผู้กระทำผิดจัดการ ลบ ล้าง กวาดเก็บ ตกแต่ง ปรับปรุงสิ่งที่เป็นความผิดมิให้ปรากฏอีกต่อไป ในระยะเวลาดังต่อไปนี้(๑) ผู้ใดฝ่าฝืนหรือไม่ปฏิบัติตามมาตรา ๙ มาตรา๑๒ มาตรา ๑๓ มาตรา ๑๔ มาตรา ๑๕ มาตรา ๑๗ (๒) มาตรา ๒๐ มาตรา ๒๑ มาตรา ๒๒ มาตรา ๒๗มาตรา ๒๘ มาตรา ๒๙ มาตรา ๓๑ มาตรา ๓๒ (๑) มาตรา ๓๓ มาตรา ๓๔ มาตรา ๓๕ มาตรา ๓๖มาตรา ๓๗ มาตรา ๓๘ และมาตรา ๔๗ให้ผู้ฝ่าฝืนดำเนินการแก้ไขให้เสร็จเรียบร้อยโดยทันที(๒) ผู้ใดฝ่าฝืนหรือไม่ปฏิบัติตามมาตรา ๖ มาตรา ๘มาตรา ๑๐ มาตรา ๑๑ มาตรา ๒๓ มาตรา ๒๖ มาตรา ๓๐ มาตรา ๓๒ (๒) มาตรา ๔๐ และมาตรา ๔๑ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๓ วัน(๓) ผู้ใดฝ่าฝืนหรือไม่ปฏิบัติตามมาตรา ๑๖ มาตรา๑๗ (๑) มาตรา ๑๘ มาตรา ๑๙ และมาตรา ๓๙ ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด๑๕ วัน(๔) ผู้ใดฝ่าฝืนหรือไม่ปฏิบัติตามมาตรา ๒๔และมาตรา ๒๕ ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๓๐ วัน(๕) ระยะเวลาตาม (๔)อาจขอขยายระยะเวลาดำเนินการได้ตามแต่เจ้าพนักงานท้องถิ่นหรือพนักงานเจ้าหน้าที่เห็นควรทั้งนี้ ระยะเวลาที่ขอขยายต้องไม่เกิน ๒ ครั้ง ๆ ละไม่เกิน ๓๐ วันข้อ ๑๔การว่ากล่าวตักเตือนหรือสั่งให้แก้ไขตามข้อ ๑๓ ถ้าผู้กระทำผิดยินยอมปฏิบัติตามให้คดีเป็นอันเลิกกันถ้าผู้กระทำผิดไม่ปฏิบัติตามหรือปฏิบัติไม่เรียบร้อยไม่ครบถ้วนไม่ถูกต้องตามระเบียบกฎหมายกำหนดให้เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายมีอำนาจจัดทำหรือมอบหมายให้ผู้อื่นจัดทำให้เกิดความสะอาดและความเป็นระเบียบเรียบร้อยข้อ ๑๕ค่าใช้จ่ายในการจัดทำความสะอาดตามข้อ๑๔ ให้ผู้กระทำผิดชดใช้เท่าที่ได้ใช้จ่ายไปจริงให้แก่เจ้าพนักงานท้องถิ่นหรือพนักงานเจ้าหน้าที่แต่การชดใช้ค่าใช้จ่ายไม่อาจลบล้างการกระทำผิดหรือระงับการดำเนินคดีแก่ผู้กระทำผิดข้อ ๑๖ในกรณีผู้กระทำผิดซึ่งไม่เชื่อฟังคำตักเตือนหรือไม่ยอมแก้ไข หรือไม่ขจัดความสกปรกไม่เป็นระเบียบไม่เรียบร้อยให้หมดไปภายในระยะเวลาที่กำหนดหรือภายในระยะเวลาที่ขอขยายให้เจ้าพนักงานท้องถิ่นหรือพนักงานเจ้าหน้าที่ดำเนินการจับกุมผู้กระทำผิดพร้อมด้วยพาหนะเครื่องมือหรือสิ่งของหรือหลักฐานที่ใช้ในการกระทำความผิดมาดำเนินคดีตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ทันทีข้อ ๑๗การจับกุมผู้กระทำความผิดตามข้อ ๑๖ให้เจ้าพนักงานท้องถิ่นหรือพนักงานเจ้าหน้าที่ปฏิบัติให้เป็นไปตามกฎหมาย กฎและระเบียบที่เกี่ยวข้องข้อ ๑๘อำนาจการเปรียบเทียบปรับวิธีการเปรียบเทียบปรับ และการสอบสวนคดีผู้กระทำความผิดตามข้อ ๑๖ให้เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายปฏิบัติให้เป็นไปตามกฎหมาย กฎ และระเบียบที่เกี่ยวข้อง ทั้งนี้โดยคำนึงถึงพฤติการณ์แห่งการกระทำผิดความหนักเบาแห่งข้อหาและฐานะของผู้ต้องหาเป็นสำคัญข้อ ๑๙ภายใต้มาตรา ๔๘ แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕นอกจากปลัดเทศบาลตำบลบ้านกลางและรองปลัดเทศบาลตำบลบ้านกลางซึ่งเป็นพนักงานเจ้าหน้าที่ตามกฎหมายข้างต้นแล้วเจ้าพนักงานท้องถิ่นอาจแต่งตั้งผู้ดำรงตำแหน่งต่อไปนี้เป็นพนักงานเจ้าหน้าที่และให้เป็นผู้มีอำนาจเปรียบเทียบปรับได้คือ(๑) ปลัดเทศบาลตำบลบ้านกลาง(๒) รองปลัดเทศบาลเทศบาลตำบลบ้านกลาง(๓) หัวหน้าสำนักปลัดเทศบาล(๔) ผู้อำนวยการกองสาธารณสุขและสิ่งแวดล้อม(๕) หัวหน้าฝ่ายบริการสาธารณสุขกองสาธารณสุขและสิ่งแวดล้อม(๖) หัวหน้างานนิติการ กองวิชาการและแผนงาน(๗) เจ้าพนักงานป้องกันและบรรเทาสาธารณภัยสำนักปลัดเทศบาล(๘) พนักงานเทศบาลตั้งแต่ระดับ ๓ ขึ้นไปข้อ ๒๐สถานที่ทำการเปรียบเทียบปรับให้ใช้สำนักงานเทศบาลตำบลบ้านกลาง เว้นแต่มีเหตุจำเป็นจะทำการเปรียบเทียบ ณที่ใดภายในเขตเทศบาลก็ได้ โดยให้บันทึกแจ้งเหตุจำเป็นไว้ในบันทึกการเปรียบเทียบข้อ ๒๑ภายใต้ข้อ ๑๘ และข้อ ๑๙เมื่อผู้ต้องหายินยอมให้เปรียบเทียบปรับตามที่เปรียบเทียบภายในสิบห้าวันแล้วให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๒๒เมื่อผู้ต้องหาได้ชำระค่าปรับที่เจ้าพนักงานท้องถิ่นหรือพนักงานเจ้าหน้าที่ให้ดำเนินการออกใบเสร็จโดยให้เจ้าพนักงานท้องถิ่นและผู้รับเงินเป็นผู้ลงลายมือชื่อในใบเสร็จรับเงินนั้นข้อ ๒๓สำหรับเงินค่าปรับตามมาตรา ๔๘วรรคสาม แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ให้ปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงินการฝากเงิน การเก็บรักษาเงิน และการนำส่งเงินในหน้าที่ของเทศบาลโดยค่าปรับที่ได้จากการเปรียบเทียบให้เบิกจ่ายแบ่งแก่ผู้แจ้งตามมาตรา ๕๑ กึ่งหนึ่งและพนักงานเจ้าหน้าที่ เจ้าพนักงานจราจร หรือตำรวจที่ปฏิบัติหน้าที่ควบคุมการจราจรผู้จับกุมอีกกึ่งหนึ่งถ้าไม่มีผู้แจ้งความค่าเปรียบเทียบปรับส่วนที่เหลือให้ตกเป็นรายได้ของเทศบาลหมวด๓การดำเนินคดีต่อไป ข้อ ๒๔ถ้าผู้ต้องหาไม่ยอมให้เปรียบเทียบปรับหรือเมื่อยินยอมแล้วไม่ชำระค่าปรับให้เจ้าพนักงานท้องถิ่นดำเนินการร้องทุกข์กล่าวโทษต่อพนักงานสอบสวนเพื่อดำเนินคดีกับผู้ต้องหาต่อไปหมวด๔การปฏิบัติต่อของกลาง ข้อ ๒๕โดยที่มิได้กำหนดไว้ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ในการปฏิบัติต่อของกลาง ให้นำความในข้อบังคับการเก็บรักษาของกลางกระทรวงมหาดไทยพ.ศ. ๒๔๘๐ และที่แก้ไขเพิ่มเติม มาใช้บังคับโดยอนุโลมข้อ ๒๖ผู้มีหน้าที่รักษาของกลาง ได้แก่เจ้าพนักงานท้องถิ่น พนักงานเจ้าหน้าที่ที่ได้รับมอบหมายในคดีความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ประกาศณ วันที่ ๒๒ กรกฎาคม พ.ศ. ๒๕๕๒วิทยากรเขื่อนแก้วนายกเทศมนตรีตำบลบ้านกลางปริยานุช/ผู้จัดทำ๓๐กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๓๘ ง/หน้า ๗/๒๓ กันยายน ๒๕๕๒